และแล้วเมื่อวานนี้ เราก็ฝากท้องกันไว้ที่ร้านนี้อีกตามเคยค่ะ แต่ครั้งนี้เรามาที่สาขา The walk ราชพฤกษ์ เพราะมาทำงานแถวนี้ค่ะ และไม่รอช้า เราก็สั่งเมนู แซลมอนสเต็กซอสพริกไทยดำ-ผักโขม-ข้าวกล้องงอก	ส่วนพี่สั่งสลัดไก่อบ เราเลือกเครื่องดื่มเป็น แครนเบอร์รี่แอปเปิ้ลเย็น มาว่ากันด้วยเรื่องของรสชาติกันดีกว่า

รสชาติ : แซลมอนสเต็กซอสพริกไทยดำ-ผักโขม-ข้าวกล้องงอก	 เราเป็นคนชอบทานปลาเป็นปกติ  จึงรู้สึกว่าเมนูนี้ลงตัว เนื่องจากปลาสุกพอดี รสชาติก็จัดไปทางพริกไทยดำ และข้าวกล้องหนึบ ๆ โดยรวมแล้วถูกใจเมนูนี้ค่ะ 
            สลัดไก่อบ เมนูนี้ไม่ได้ลองค่ะ แต่เห็นหน้าตา น่าทานมาก เพราะไก่มาชิ้นใหญ่ พร้อมผักแบบเต็มจาน พี่บอกว่าอร่อยค่ะ
          น้ำแครนเบอร์รี่แอปเปิ้ลเย็น ธรรมดาค่ะ แต่ดื่มแล้วสดชื่นดีค่ะ เหมาะกับอากาศร้อน ๆ แบบนี้

ราคา : แซลมอนสเต็กซอสพริกไทยดำ-ผักโขม-ข้าวกล้องงอก	 เมนูละ 235 บาท
          สลัดไก่อบ เมนูละ 185 บาท
         น้ำแครนเบอร์รี่แอปเปิ้ลเย็น แก้วละ 75 บาท

บรรยากาศร้าน : ค่อนข้างสงบ เงียบ เพราะตอนเราไปทานยังไม่ถึงเวลาพักค่ะ ^_^
